ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ባይቶ ኣመሪካ ብዛዕባ 'ኲናት ትግራይ' ዝምልከቱ መርተዖታት ክሰምዕ'ዩ 2 ታሕሳስ 2020 ምንጪ ስእሊ, UHNCR ባይቶ ኣመሪካ ሎሚ፡ 3 ታሕሳስ 2020፡ ኣብ ትግራይ ክካየድ ብዛዕባ ዝቐነየ ኲናት ዝምልከቱ መርትዖታት ክሰምዕ ምዃኑ ተፈሊጡ። ኣብ መንጎ ሓይልታት ጸጥታ ትግራይን መንግስቲ ፌዴራልን፡ ክካየድ ዝቐነየ ኲናት፡ ኣብ ዝሓለፈ ቀዳም መቐለ ምስተታሕዘት ከምዝተዛዘመ ቀዳማይ ሚኒስተር ኣብዪ ንሃገራዊ ቤት ምኽሪ ተዛሪቡ። ሓይልታት ትግራይ ግን፡ ኣብ ጥቓ መቐለ ይዋግኡ ምህላዎምን ንጥንታዊት ከተማ ኣክሱም ድማ መሊሶም ከምዝሓዝዋን ይገልጹ። ንኡስ ኮሚቴ ጉዳያት ሰብኣዊ መሰላት ኣፍሪቃ: ነቲ ዛዕባ ዝመርሖ ኮይኑ፤ ክልተ ኢትዮጵያውያን ሞያዊ ሓበሬታ ከቕርቡ እዮም። ቅልውላው ትግራይ ኢትዮጵያ፡ ሕቡራት ሃገራት ሰብኣዊ ቅልውላው ይዓርግ ምህላዉ ገሊፁ ቅልውላው ትግራይ፡ ሰራዊት ኢትዮጵያ ብርክት ንዝበላ ከተማታት ትግራይ ተቖጻጺረ ይብል ንሳቶም ድማ፡ ላዕለዋይ ኣማኻሪ ፍሪዶም ሃውስ፡ ዮሴፍ ሙሉጌታ ባድዋዛን ዋና ኣሰናዳኢት መጽሄት ኣዲስ ስታንዳርድ ጸዳለ ለማን ምዃኖም፡ ካብቲ ኮንግረስ ዝወጽአ ደብዳበ የመልክት። እቲ ኮንግረስ ከከምኣድላይነቱ ኣቕረብቲ መርትዖ ክውስኽ ከምዝኽእል'ኳ እንተገለጸ፡ ንተወለድቲ ትግራይ ቀዳምነት ዘይምሃቡ ይንቀፍ ኣሎ። ሚኒስተር ጉዳያት ወጻኢ ኣመሪካ ማይክ ፖምፕዮ፡ ኣብ ቀረባ እዋን፡ ኣብ ጉዳይ ትግራይ 'እቲ ኲናት ብቕልጡፍ ጠጠው ክብልን ዝርርብ ክጅመርን' ብዝብል ምስ ኣብዪ ኣሕመድ ምዝርራቡ ዝሕብር መግለጺ ምውጽኡ ዝዝከር እዩ። ነቐፌታ- ማሕበር ምሁራት ተጋሩ ዓለምለኸ ማሕበረሰብ ምሁራት ትግራይ፡ እቲ ኮንግረስ ነቲ ጉዳይ ኣጀንዳ ገይሩ ክዘራረበሉ ምውሳኑ ኣድኒቑ፡ እንተኾነ ነቲ ጉዳይ ብቕርበት ዝፈልጥ ሰብ ዘይምዕዳሙ ነቒፉ። እቲ ማሕበረሰብ፡ "ካብ እቲ ጉዳይ ብቐዳምነት ዝምልከቶም ተወለድቲ ትግራይ መረዳእታ ክቐርብ ዘይተደለየሉ ኩነታት እንታይ እዩ?" ክብል ድማ ይሓትት ኣሎ። እቲ ማሕበር፡ ብፍላይ ኣብ ድሕረ-ባይታ ገለ ካብቶም ኣቕረብቲ ድማ ቅረተኦም ንኮንግረስ ገሊጾም ኣለዉ። ኣብ'ቲ ደብዳበ፡ እቲ ኲናት ካብ ዝጅመር ንደሓር ኣብቲ ክልል 'ኣብ ጸልማት' ይፍጸም ኣሎ ዝበሎ ግፍዒ ድማ ኣዘኻኺሩ ኣሎ። መስመራት መራኸቢታት፡ ኣገልግሎት ኢንተርነትን ካብን ናብን እቲ ክልል ዝገበር መጓዓዝያን ተቛሪጹ ብምህላዉ ብዛዕባ ዝበጽሐ ጉድኣት ይኹን ሓፈሻዊ ኩነታት ንምርግጋጽ ኣጸጋሚ ኮይኑ ይርከብ። ዓለማዊ ትካላት፡ ሰብኣዊ መሰላትን ሰብኣዊ ሓገዛትን፡ መንግስቲ መንገድታት መራኸቢ ብቕልጡፍ ክኽፈቱን ሰብኣዊ ሓገዛት ክበጽሕን ይምሕጸኑ ኣለዉ። ውድብ ሕቡራት ሃገራት ኣብታ ንኣስታት ሓደ ወርሒ ኲናት ዝካየደላ ዘሎ ክልል ትግራይ፡ ሰብኣዊ ሓገዝ ከብጽሕ ምስ መንግሰቲ ኢትዮጵያ ከም ዝተሰማምዐ ኣፍሊጡ። ብወገን መንግስቲ ኢትዮጵያ ግን ብዛዕባኡ ዝተዋህበ ወግዓዊ ሓበሬታ የለን። ኣመዓባብላ እቲ ኩናት ፈደራላዊ መንግስቲ ኢትዮጵያን ክልል ትግራይን: ብፖለቲካውን ሕገ-መንግስታውን ጉዳያት ንነዊሕ እዋን ክተፋነኑ ፀኒሖም። ብ 3 ሕዳር ለይቲ፡ ሓይልታት ፀጥታ ትግራይ ንመዓስከራት ናይቲ ኣብቲ ክልል ዓስኪሩ ዝነበረ ክፋል ሰራዊት ኢትዮጵያ ኣጥቂዖም ክብል ቀዳማይ ሚኒስተር አብዪ ኣሕመድ ድሕሪ ምኽሳሱ፡ ናብ ቅሉዕ ጎንፂ ኣምሪሖም። እቲ ኣብ ወርሒ ነሓሰ ክካየድ ተመዲቡ ዝነበረ ሃገራዊ መረፃ ኢትዮጵያ፡ ብሰንኪ ለበዳ ኮሮናቫይረስ ብሓደ ዓመት ድሕሪ ምንውሑ ኣብ መንጎኦም ዝነበረ ርክብ ናብ ዝኸፍአ ደረጃ በጺሑ። ምንዋሕ ናይቲ መረፃ ዝተቓወመ ህወሓት፡ ኣብ ትግራይ ክልላዊ መረፃ ንምክያድ ብዝወሰዶ በይናዊ ውሳነ መሰረት፡ ናይ ባዕሉ ኮሚሽን መረፃ ብምቛም ኣብ መጀመርታ መስከረም መረፃ ኣካይዱ። ብቀዳማይ ሚኒስተር ኣብዪ ኣሕመድ ዝምራሕ መንግስቲ ፈደራል ብወገኑ፡ እቲ መረፃ "ዘይሕጋዊ" ምዃኑ ብምፍላጥ፡ ነቲ ሓድሽ መንግስቲ ክልል ትግራይ ኣፍልጦ ከምዘይህቦ ኣዊጁ። መንግስቲ ክልል ትግራይ ብወገኑ፡ ድሕሪ መስከረም፡ ፈደራላዊ መንግስቲ ስልጣኑ ዘብቀዐ'ዩ ብምባል ኣፍልጦ ነፊግዎ። ቤት ምኽሪ ፈደሬሽን ኢትዮጵያ'ውን፡ ንመንግስቲ ክልል ትግራይ ኣፍሪሱ ካልእ መንግስቲ ከምዘቕውም ብምግላፅ፡ ሓድሽ ኣመሓዳሪ ትግራይ ካብ ኣዲስ ኣበባ ሸይሙ። መራሕቲ ክልል ትግራይ ግን፡ ነዚ ውሳነ "ክፍጸም ዘይክእል ሕልሚ ቀትሪ" ክብሉ ነፂጎምዎ። ተዛማዲ ትሕዝቶ ቅልውላው ትግራይ ኢትዮጵያ፡ ሕቡራት ሃገራት ሰብኣዊ ቅልውላው ይዓርግ ምህላዉ ገሊፁ17 ሕዳር 2020 ቅልውላው ትግራይ፡ ሰራዊት ኢትዮጵያ ንከተማ መቐለ ከምዝተቖጻጸራ ገሊጹ28 ሕዳር 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
